Document ID: 32002R0221

Komisijas Regula (EK) nr. 221/2002
(2002. gada 6. februāris),
ar kuru groza Regulu (EK) Nr. 466/2001, ar ko nosaka atsevišķu piesārņotāju maksimālos pieļaujamos līmeņus pārtikas produktos
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Regulu (EK) Nr. 315/93, ar ko nosaka Kopienas procedūras attiecībā uz piesārņotājiem pārtikā [1], un jo īpaši tās 2. panta 3. punktu,
tā kā:
(1) Lai aizsargātu sabiedrības veselību, Regulā (EEK) Nr. 315/93 paredzēts, ka jānosaka maksimālie pieļaujamie piesārņotāju līmeņi pārtikas produktos.
(2) Komisijas Regulā (EK) Nr. 466/2001 [2], kurā jaunākie grozījumi izdarīti ar Regulu (EK) Nr. 2375/2001 [3], noteikti dažu piesārņotāju maksimālie pieļaujamie līmeņi pārtikas produktos, kas jāpiemēro no 2002. gada 5. aprīļa. Jo īpaši tās I pielikumā noteikti svina, kadmija un dzīvsudraba līmeņi dažos zvejniecības produktos.
(3) Sabiedrības veselības aizsardzības dēļ svarīgi saglabāt tādu piesārņotāju līmeni, kas ir pieņemams no toksikoloģiskā viedokļa. Maksimāliem pieļaujamajiem svina, kadmija un dzīvsudraba satura līmeņiem jābūt drošiem un iespējami zemiem, pamatojoties uz labu ražošanas un lauksaimniecības un zvejniecības praksi. Ņemot vērā jaunos analītiskos datus, attiecībā uz šiem piesārņotājiem dažos zvejniecības produktos jāpārskata Regulas (EK) Nr. 466/2001 I pielikuma attiecīgie noteikumi. Pārskatītie noteikumi paredz augstu patērētāju veselības aizsardzības līmeni.
(4) Šajā regulā paredzētie pasākumi ir saskaņā ar Pastāvīgās pārtikas produktu komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 466/2001 I pielikumu groza saskaņā ar šīs regulas pielikumu.
2. pants
Šī regula stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.
To piemēro no 2002. gada 5. aprīļa.
Šī regula uzliek saistības kopumā un ir tieši piemērojama visās dalībvalstīs.
Briselē, 2002. gada 6. februārī

Labels: 0
3
17
20